ТЕХНИЧКА ШКОЛА

Број: 01-27/1-2018

Датум: 25.01.2018

Место: Пирот

 На основу члана 14. Закона о безбедности и здравља на раду („Службени гласник РС“, број 101/2005,91/2015,113/17) Школски одбор Техничке школе у Пироту на седници одржаној дана 25.01.2018. године донео је

**ПРАВИЛНИК О БЕЗБЕДНОСТИ И ЗДРАВЉУ НА РАДУ**

Члан 1.

Овим Правилником уређују се нарочито: основне одредбе, преглед, испитивање и одржавање средстава за рад, организовање послова безбедности и здравља на раду, оспосовљавање запослених за безбедан и здрав рад, прва помоћ и спасавање, обавезе вођења евиденције, сарадње и извештавање, права, обавезе и одговорности запослених, права, обавезе и одговорности послодавца, набавка, издавање и расходовање срестава и опреме за личну заштиту на раду и завршне одредбе.

I ОСНОВНЕ ОДРЕДБЕ

Члан 2.

Запослени Техничке школе у Пироту (у даљем тексту: Школа), ради обезбеђења свог физичког интегритета, здравља и личне сигурности на раду, имају право , обавезу и одговорност да променом прописаних и признатих мера безбедности и здравља на раду остварују безбедне услове рада, као и да се придржавају прописаних мера и норматива бетзбедности и здравља на раду.

Безбедни услови рада остварују се превентивно применом савремених техничких, ергономских, здравствених, образовних, социјалних, организационих и других мера, и средстава за одклањање ризика од повређивања и оштећења здравља запослених и то:

1. Да се радна околина пројектује, изграђује и одржава тако да се рад обавља према природи посла применом мера безбедности и здравља од опасности по живот и здравље запосленог;
2. Да се радни услови прилагоде психичким и физичким особинама и способностима запосленог, а технологија и организација рада постави тако да радник обавља послове у оптималном положају;
3. Да електричне инсталације буду пријектоване, изведене и одржаване у складу са техничким прописима, YU стандардима и прописима о безбедности и здрављу на раду, на начин који обезбеђује одговарајућу сигурност запосленог;
4. Да у радним и помоћним просторијама, односно на местима рада, хемијске, .физичке и биолошке штетности не буду изнад дозвољених граница, а микроклима и осветљење у складу са прописаним нормативима, техничким мерама, YU стандардима и прописима о безбедности и здрављу на раду за делатност која се обавља у тим просторијама и на тим радним местима;
5. Да машине, алати, опрема и друга техничка средства буду пројектована, постављена и употребљавана на начин који обезбеђује одговарајућу сигурност запосленог;
6. Да се средства и опрема личне заштите на раду употребљавају само када не постоји могућност примене других одговарајућих мера безбедности и здравља на рау.

Члан 3.

Право на безбедност и здравље на раду имају запослени и лица која се по било ком основу налазе у радној околини ради обављања одређених послова, ако је о њиховом присуству упознат послодавац.

Ако опрема за рад, средства и опрема за личну заштиту на раду или опасне материје немају прописану документацију битну за отклањање ризика, послодавац је дужан да ту документацију прибави од правног лица регистрованог за контролу квалитета.

Члан 4.

У Школи се могу користити, односно набавити, ставити на располагање и употребу само она средства за рад, радне и помоћне просторије са припадајућим инсталацијама, средства и опрема личне заштите на раду која су израђена односно одговарају прописима безбедности и здравља на раду, стандардима или техничким нормативима и ако се редовно одржавају у исправном стању.

Члан 5.

Произвођач средстава за рад односно испоручилац у складу са важећим прописима доставља: упутство за употребу и безбедан рад, упутство за одржавање, прописану јавну исправу и резултате испитивања средстава за рад, којом се доказује да су примењене мере безбедности и здравља на раду.

Члан 6.

Ако опрема за рад, средства и опрема за личну заштиту на раду или опасне материје немају прописану документацију битну за отклањање ризика, послодавац је дужан да ту документацију прибави од правног лица регистрованог за контролу квалитета.

II. ПРЕГЛЕД, ИСПИТИВАЊЕ И ОДРЖАВАЊЕ СРЕДСТАВА ЗА РАД

Члан 7.

Коришћење и одржавање технолошких процеса рада са свом припадајућом опремом за рад, у циљу безбедног рада запослених мора бити усклађено са прописаним мерама и нормативима за делатност која се обавља на радним местима.

Члан 8.

Средствима за рад у смислу овог Правилника сматрају се опрема за рад (уређаји) и електричне инсталације као део објеката у функцији одвијања процеса рада.

Члан 9.

Преглед, испитивање и одржавање средстава за рад врши се на начин и у роковима утврђеним упутством произвођача, техничким прописима и одговарајућим стандардима.

Одржавање средстава за рад могу да врше за то одређена и стручна лица.

II. 1. ОПРЕМА ЗА РАД

Члан 10.

Прегледи опреме за рад, собзиром на временске термине у којима се врше, могу бити:

* Дневни
* Недељни
* Месечни
* Годишњи
* Периодични

Члан 11.

Дневни преглед опреме за рад, пре почетка рада, а по потреби и у току рада, врши запослени који њоме рукује. Дневни преглед врши се визуелно. Када у току прегледа запослени утврди недостатке, односно неисправности, о њима извештава стручно лице задужено за одржавање, које је надлежно да предузме одговарајуће мере за отклањање неисправности, или у његовом одсуству извештава послодавца.

Члан 12.

Недељни и месечни преглед опреме за рад врши запослени који њоме рукује и стручно лице задужено за одржавање. О извршеном месечном прегледу саставља се писмена забелешка (књига евиденције прегледа и одржавања). Запажене недостатке и неисправности отклања запослени задужен за одржавање или се ангажују стручна лица изван фирме.

Члан 13.

Годишњи преглед опреме за рад врши Комисија коју именује послодавац. Комисија о свом раду води записник, на основу кога послодавцу даје предлог мера ради усаглашавања стања техничке заштите на опреми за рад са прописима.

Члан 14.

Периодични преглед обавља овлашћена стручна установа са лиценцом за послове безбедности и здравља на раду. Преглед се обавља пре прве употребе, после реконструкције или хаварије, пре коришћења на новом месту употребе, ако је опрема премештена са једног на друго место рада.

 II. 2. ЕЛЕКТРИЧНЕ ИНСТАЛАЦИЈЕ

Члан 15.

У цилју обезбеђења услова за примену мера безбедности и здравља на раду од опасног дејства електричне струје, утврђених Правилником о општим мерама заштите на раду од опасног дејства електричне струје у објектима намењеним за рад, радним постројењима и на радилиштима, врши се преглед и испитивање електричних инсталација.

Члан 16.

Преглед и испитивање електричних инсталација, собзиром на временске термине у којима се врше, могу бити:

* Редовни, сваких шест месеци;
* Претходни, пре пуштања у погон постројења, инсталација и опреме за рад;
* Након реконструкција;
* Периодични, најкасније у року од 3 године од дана предходног прегледа и испитивања.

Члан 17.

Редовни преглед електричних инсталација састоји се од:

* Визуелног прегледа инсталационих каблова и прибора на механичка оштећења,
* Прегледа исправности осигурача и система заштите,
* Прегледа исправности бравица за затварање вратанца електричних ормана,
* Провере опреме уграђене у електричне ормане на механичка оштећења и
* Провере изолованости крајева проводника код демонтираних уређаја или прикључних направа.

Члан 18.

Предходни преглед, преглед након реконструкција и периодични преглед електричних инсталација састоји се од:

* Прегледа и провере предвиђених редовним прегледом,
* Провере да у нултом воду није уграђен осигурачки елемент,
* Провере да ли је нулти вод помоћних каблова и покретних уређаја у истом плашту са фазним водовима,
* Провере да ли је посебни заштитни вод прикључен на посебну сабирницу, а не на нулту сабирницу,
* Провере да ли је посебни заштитни вод спојен са заштитним контактом утикача, натикача, продужених прикључних направа, односно са заштитном стезаљком прикључног уређаја,
* Провере отпорности изолације инсталације,
* Мерења отпора распростирања радног уземљења и помоћних уземљења нултог проводника,
* Мерења отпора струјног кола једнофазног кратког споја (отпора петље) који треба да омогући струју која ће тренутно да активира заштиту и
* Осталих испитивања предвиђених одговарајућим стандардима и правилницима који су у примени.

Члан 19.

За обављање редовног прегледа електричне инсталације ангажује се стручно лице елкетро струке. Извршени преглед са свим запажањима евидентира се записнички или у контрилној књизи електричне инсталације.

Члан 20.

За обављање предходног прегледа, прегледа након реконструкције и периодичних прегледа електричних инсталација ангажује се овлашћена стручна установа са лиценцом за послове безбедности и здравља на раду. Преглед и испитивање се врши у присуству послодавца. На основу прегледа и испитивања стручна установа је дужна да Школи достави стручни налаз који треба да садржи оцену резултата испитивања односно мерења и закључке са предлогом мера за усаглашавање стања заштите са прописима.

II. 3. ОДРЖАВАЊЕ СРЕДСТАВА ЗА РАД

Члан 21.

За одржавање средстава за рад ангажују се стручна лица одговарајуће струке. За обимније и сложеније интервенције ангажују се стручни радници изван Школе или специјализиване радионице за одређене врсте интервенција из других предузећа.

Члан 22.

Одржавање може бити редовно, превентивно и интервентно.

Редовно одржавање се спроводи по упутству произвођача средстава за рад.

Превентивно одржавање се спроводи на основу запажања приликом спровођења редовних прегледа по овом Правилнику.

Интервентном одржавању се приступа по пријави квара или недостатака од стране запослених у вези са средствима за рад.

Члан 23.

Све интервенције на средствима за рад у вези са одржавањем морају бити у потпуности у складу са упутствима за одржавање, које је прописао произвођач опреме за рад односно електричне инсталације, а све у циљу усаглашавања стања заштите са прописима и оптималног функционисања опреме за рад.

Члан 24.

Евиденцију о одржавању води запослени за одржавање за свако средство за рад посебно.

Евидентирање свих интервенција на опреми за рад врши се у књизи евиденције прегледа и одржавања.

Евиденција о одржавању електричних инсталација води се записнички или у контролној књизи електричне инсталације.

III. ОРГАНИЗОВАЊЕ ПОСЛОВА БЕЗБЕДНОСТИ И ЗДРАВЉА НА РАДУ

Члан 25.

Школа има лице надлежно за послове безбедности и здравља на раду. Лице за безбедност и здравље на раду обавља послове у складу са законом о безбедности и здрављу на раду, а на рочито:

1. Учествује у припреми аката о процени ризика;
2. Врши контролу и даје савете послодавцу у планирању, избору, коришћењу и одржавању средстава за рад, опасних материја и средстава и опреме за личну заштиту на раду;
3. Учествује у опремању и уређивању радног места у циљу обезбеђивања безбедних и здравих услова рада;
4. Организује превентивна и периодична испитивања услова радне околине;
5. Организујње првентивне и периодичне прегледе и испитивања опреме за рад;
6. Предлаже мере за побољшање услова рада, нарочито на радно место са повећаним ризиком;
7. Свакодневно прати и контролише примену мера за безбедност и здравље запослених на раду;
8. Прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;
9. Припрема и спроводи оспособљавање запослених за безбедан и здрав рад;
10. Припрема упутства за безбедан рад и контролише њихову примену;
11. Забрањује рад на радном месту или употребу средстава за рад, у случају када утврди непосредну опасност по живот или здравље запосленог;
12. Сарађује и координира рад са службом медицине рада по свим питањима у области безбедности и здравља на раду;
13. Води евиденције у области безбедности и здравља на раду код послодавца.

За овабављање послова безбедности и здравља на раду Послодавац може да одреди једно или више запослених или да ангажује правно лице, односно предузетника који има лиценцу.

IV. ОСПОСОБЉАВАЊЕ ЗАПОСЛЕНИХ ЗА БЕЗБЕДАН И ЗДРАВ РАД

Члан 26.

Послодавац је дужан да обезбеди да сваки запослени буде оспособљен за безбедан и здрав рад, заштићен од повређивања и здравствених оштећења и да буде и теоријски и практично обучен за рад на одређено радно место.

Član 27.

Оспосовљавање запосленог за безбедан рад врши се:

* Приликом пријема на рад,
* Приликом значајних промена у технолошком поступку, увођења нове технологије или распоређивања запосленог на друге послове и радне задатке који се битно разликују од предходних,
* Приликом увођења нове или промене постојеће опреме за рад.

Члан 28.

Сваки новопримљени запослени, без обзира на степен стручности, занимање и радно искуство, не може се распоредити на послове ако предходно није теоријски и практично оспособљен за безбедан рад.

Распоређивање запосленог на друге послове и радне задатке такође се не сме извршити уколико запослени није предходно оспособљен за безбедан и здрав рад.

Оспособљавање запослених врши се у току радног времена.

Члан 29.

Теоријско и практично оспособљавање запослених за безбедан и здрав рад мора бити прилагођено специфичностима његовог радног места, технологији, занимању и стручним квалификацијама запосленог, да обухвата све видове безбедности и здравља у конкретним условима рада и да обезбеђује стручно, теоретско и практично оспособљавање запосленог за безбеда и здрав рад.

Члан 30.

Периодична провера оспособљености за безбедан и здрав рад запосленог који ради на радном месту са повећаним ризиком врши се на начин и по поступку утврђеном Актом о процени ризика. Најкасније у року од једне године од дана претходне провере, а на осталим радним местима најкасније у року од четири године од дана претходне провере.

Члан 31.

По завршеној обуци врши се провера теоријске и практичне оспособљености запослених за безбедан и здрав рад на радним местима и формира прописана евиденција према Закону.

V. ПРВА ПОМОЋ И СПАСАВАЊЕ

Члан 32.

Послодавац је дужан да обезбеди пружање прве помоћи , као и да оспособи одговарајући број запослених за пружање прве помоћи, спасавање и евакуацију у случају опасности.

Морају да буду оспособљени:

* руководиоци
* 2% од укупног броја извршилаца у једној смени
* 2% од укупног броја извршилаца на локацијски одвојеној јединици

За пословну локацију на којој ради до 20 запослених, потребно је обезбедити један комплет прве помоћи.
За пословну локацију на којој ради између 20 и 100 запослених, потребно је обезбедити два комплета прве помоћи и даље на сваких 100 запослених још по један ормарић или преносива торба.

Члан 33.

Ради пружања прве помоћи запосленима у радној околини се поставља ормарић опремљен прописаним санитетским материјалом за указивање прве помоћи.

Ормарић за прву помоћ мора бити постављен на видном и лако приступачном месту, а на предњој страни обележен знаком црвеног крста. На ормарићу мора бити означено:

* Адреса и број телефона здравствене установе, односно хитне медицинске помоћи
* Бројеви телефона полиције и ватрогасне службе
* Бројеви телефона запослених оспособљених за пружање прве помоћи:.

Укратко, у свакој смени и на свакој локацији мора да буде присутан макар један запослени који има завршено основно оспособљавање за пружање прве помоћи!

VI . ОБАВЕЗЕ ЕВИДЕНЦИЈЕ, САРАДЊЕ И ИЗВЕШТАВАЊА

Члан 34.

Послодавац је дужан да води и чува прописану евиденцију према закону.

Члан 35.

Послодавац је дужан да у случају смртне, колективне или тешке повреде на раду, експлозије, хаварије или појаве која би могла да угрози безбедност и здравље запослених одмах извести надлежну инспекцију рада, а најкасније у року од 24 часа у усменој, а касније и у писменој форми.

Послодавац је дужан да у року од три узатопна радна дана од сазнања пријави надлежној инспејцији рада професионално обољење, односно обољење у вези са радом запосленог.

 VII . ПРАВА, ОБАВЕЗЕ И ОДГОВОРНОСТ ЗАПОСЛЕНОГ

Члан 36.

Запослени има право и обавезу да се пре првог распоређивања на послове и радне задатке, као и при значајним променама услова рада и друго упозна са штетностима и опасностима у вези са радом, технолошким процесом и организацијом рада на радно место, условима рада, мерама и средствима безбедности и здравља на раду, са оргазизацијом и функционисањем безбедности и здравља на раду и другим питањима значајним за његову личну сигурност и сигурност других запослених на раду у Школи.

Запослени је дужан да се у току рада, а нарочито при значајним променама услова рада, доквалификује и стручно оспособљава и да употпуњава и усавршава своја знања за безбедан и здрав рад.

Члан 37.

Запослени има право на услове рада који одговарају прописаним мерама и нормативима безбедности и здравља на раду за врсту технологије која се одвија. Услови рада се односе, пре свега, на уређење радних и помоћних просторија, температуру, влажност и брзину струјања ваздух, осветљење, буку и друге елементе од утицаја на општу сигурност запосленог на раду и његово здравствено стање.

Члан 38.

Запослени има право да ради само на оним средствима за рад која су израђена у складу са прописима о безбедности и здрављу на раду и која су снабдевена заштитним напаравама, које искључују могућност повређивања и обољевања запослених.

Члан 39.

Запослени има право на организовану здравствену заштит, пружање прве помоћи и организовано спасавање у случају несреће на раду или наглог обољења.

Члан 40.

Запослени коме прети непосредна опасност по живот и здравље, због тога што нису спроведене проиписане мере и нормативи безбедности и здравља на раду, има право да одбије да ради на том послу све док се не спроведу прописане мере и нормативи за безбедан и здрав рад.

У случају да је поступак запосленог оправдан, морају се одмах предузети мере од стране непосредног руководиоца за одклањање уочене опасности по живот и здравље, а радник да за то време буде распоређен на друго радно место.

Члан 41.

Када запослени одбије да ради, а Послодавац сматра да његов поступак није оправдан дужан је да одмах извести надлежну Инспекцију рада која решава настали спор.

Члан 42.

Запослени има право да од свог послодавца захтева спровођење прописаних мера и норматива за безбедан и здрав рад.

Члан 43.

Радник је дужан да пре почетка рада провери исправност опреме за рад и исправност средстава и опреме за личну заштиту на раду.

Члан 44.

Средства за рад и простор на коме се обављају послови и радни задаци запослени је дужан да уредно одржава. Запослени је такође дужан да демонтиране делове складира на начин који гарантује њихову сигурност и сигурност осталих делова који се налазе у радној околини.

Члан 45.

Запослени је дужан да своје послове и радне задатке обавља са пуном пажњом ради безбедности свог живота и здравља, као и живота и здравља осталих лица у радној околини.

Члан 46.

Запослени је дужан да послодавцу одмах пријави запажене недостатке по питању безбедности и здравља на раду и има право да да предлог мера за њихово отклањање.

Члан 47.

Запослени који болује од болести која се без пријаве тешко може препознати или утврдити, или има здравствене недостатке који би у току рада могли да представњају опасност по њега и околину, дужан је да о томе обавести послодавца.

Члан 48.

Сваки запослени у свом делокругу рада одговоран је за спровођење и унапређење безбедности и здравља на раду.

Члан 49.

Неизвршавање обавеза из области безбедности и здравља на раду као и других прописаних мера и норматива безбедности и здравља на раду и упутстава за сигуран и безбедан рад, птредставља прекршај и повреду радне обавезе.

VIII . ПРАВА, ОБАВЕЗЕ И ОДГОВОРНОСТИ ПОСЛОДАВЦА

Члан 50.

Остварујућу функцију руковођења процесом рада и целокупним пословањем Послодавац је одговоран за спровођење мера и норматива безбедности и здравља на раду и унапређивање безбедности и здравља на раду.

Члан 51.

Послодавац има право и одговорност:

1. Да обезбеђује спровођење Закона о обезбедности и здрављу на рау;
2. Да забрани рад средствима за рад или опремом чија употреба може да угрози безбедност запосленог на раду и да нареди предузимање посебних мера безбедности и здравља на раду;
3. За обезбеђење услова рада, за опште и посебне мере безбедности и здравља запосленог и распоређивање запосленог на радно место на коме су спроведене мере безбедности и здравља на раду;
4. За примену општих и посебних прописа о безбедности и здрављу на раду и упутстава за сигуран и безбедан рад, као и за примену прописане организације рада;
5. За исправност средстава за рад и заштитних направа на њима и контролу исправности опреме;
6. Да у случају неисправности средстава за рад, која угрожавају живот или здравље запосленог, обустави рад док се неисправност не отклони;
7. Да забрани рад и покрене поступак против запосленог који се не придржава прописаних мера безбедности и здравља на раду, или одбије да поступи по упутству за безбедан рад;
8. Да уклони све недостатке у спровођењу мера и норматива безбедности и здравља на раду које утврди Инспектор рада;
9. Да се за време рада неужива алкохол и да радник који је под дејством алкохола буде удаљен са рада;
10. Друга права утврђена Законом.

Послодавац је посебно обавезан:

1. Да омогући спровођење периодичних прегледа и испитивања опреме за рад и услова радне околине;
2. Да омогући периодични лекарски преглед запосленима;
3. Да обезбеди присуство запосленог приликом теоријског и практичног оспособаљавања за безбедан и здрав рад;
4. Да обустави рад због тога што нису примењене мере безбедности и здравља на раду и ако постоји непосредна опасност по живот или здравље запосленог и предузме мере да се ова опасност у најкраћем року отклони;
5. Да за новопримљене раднике обезбеди теоријско и практично оспособљавање за безбедан и здрав рад;
6. Да одмах пријави сваку смртну, тежу или колективну повреду на раду, а место несреће обезбеди и да такав случај пријави усмено а касније и писмено надлежној Инспекцији рада;
7. За реализацију решења Инспектора рада односно другог органа надзора, о стању безбедности и здравља на раду;
8. За спровођење свих прописа о безбедности и здрављу на раду, Закона и општих аката о безбедности и здрављу на раду;
9. За обезбеђење услова рада и средстава личне безбедности и здравља на раду.

XI. НАБАВКА, ИЗДАВАЊЕ И РАСХОДОВАЊЕ СРЕДСТАВА И ОПРЕМ ЗА ЛИЧНУ ЗАШТИТУ НА РАДУ

Члан 52.

Право на коришћење средтава и опреме личне заштита на раду запослени стиче ступањем на рад, односно распоређивањем на послове и радне задатке за које је прописана употреба опреме личне заштите на раду.

Члан 53.

Запослени је обавезан да у току рада користи опрему личне заштите на раду .

Запослени који средства и опрему личне заштите на раду не користи или са њима пажљиво не рукује, чини прекршај и повреду радне обавезе.

Члан 54.

Средства и опрема личне заштите на раду морају се чувати у складу са упутством произвођача и на начин који омогућује њихову функционалност.

Члан 55.

Лице задужено за послове безбедности и здравља на раду периодично контролише стање и исправност средстава и опреме личне заштите на раду, као и начин коришћења од стране запосленог у току рада.

Члан 56.

Запослени радници добијају основна средства и опрему личне заштите на раду примерене пословима на које су распоређени. Средства и опрема личне заштите на раду дају се запосленима у прописаним роковима или пре истека прописаног рока, ако иста изгубе употребну вредност због услова у којима се користе или из других разлога, што процењује лице задужено за послове безбедности и здравља на раду, које одобрава замену.

X. ЗАВРШНЕ ОДРЕДБЕ

Члан 57.

Овај Правилник доноси Послодавац.

Измене и допуне Правилника врше на исти начин и по истом поступку који је предвиђен за његово доношење.

Члан 58.

За случајеве који нису регулисани овим Правилником или је у међувремену дошло до измене законских прописа, примењиваће се важећи прописи из области безбедности и здравља на раду.

Члан 59.

Послодавац је дужан да упозна запослене са садржајем овог Правилника.

Члан 60.

Правилник ступа на снагу даном доношења. Ступањем на снагу овог правилника, престаје да важи Правилник о безбедности и здрављу на раду Број: 01-78/1-2007 од 21.02.2007. године

 Председник Школског одбора

 Бобан Славковић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_